GiliGold/VAD_KnessetCorpus huggingface dataset:
יצחק כהן: אנחנו בממוצע של ה-OECD?
<שלמה וקס: אנחנו לא קרובים.
<שלמה וקס: מדינות ה-OECD, הנתון שנמצא בנייר של האוצר שהניח על שולחן חברי הוועדה המכובדת, יש 1.3 משהו.
<קריאה: 1.2.
<שלמה וקס: כן.
<שלמה וקס: זה ממוצע.
<שלמה וקס: יש מדינות שהן מוטות יצוא שנותנות הרבה יותר וציינתי את פינלנד ואת שוודיה.
<שלמה וקס: פינלנד ושוודיה, כל אחת מעמידה 15 מיליארד דולר לזכות התעשייה.
<שלמה וקס: אנחנו נגיע כאן בסוף התהליך, ב-2016, ל-3.8.
<שלמה וקס: רבותיי, עם זה אנחנו צריכים להתחרות.
ניסן סלומינסקי: יהלי, תסביר.
<יהלי רוטנברג: אני חושב שזה צעד משמעותי ומהותי בכיוון הנכון.
<יהלי רוטנברג: אני חושב שעבר זמן רב מאז הוועדה אישרה הרחבה כל כך משמעותית ליצואנים ועידוד היצוא.
<יהלי רוטנברג: יש דוח של ועדה שאנחנו מיישמים אותו וזה חלק מהצעדים התלת שנתיים.
<יהלי רוטנברג: היום יש חוק וזה החוק כיום לפיו אנחנו עובדים.
<יהלי רוטנברג: חלק מהדברים שאמרתם, אנחנו מסכימים אתכם ויש חלק בדברים שאמרתם שהם בגדר דיס-אינפורמציה ואני לא רוצה להיכנס לזה כרגע.
<יהלי רוטנברג: אני שוב מבקש מהוועדה המכובדת לאשר את הבקשה.
ניסן סלומינסקי: יש לכם איזשהו סף שאתם רוצים להגיע אליו במהלך התקופה או שבינתיים זה הסף?
<יהלי רוטנברג: המטרה היא להגיע בתהליך מדורג לממוצע ה-OECD ויש לכך כמה סיבות.
<יהלי רוטנברג: כ-1.1 אחוז מהתוצר.
ניסן סלומינסקי: כמה כסף?
<יהלי רוטנברג: זה יהיה סדר גודל של למעלה משלושה מיליארד דולר ליצואנים.
ראובן ריבלין: שלושה מיליארד ומשהו.
<יהלי רוטנברג: זה מאוד משמעותי ואני חושב שזה מהלך שנכון לעשות אותו בדירוג, גם מבחינת נטילת הסיכונים של המדינה.
<יהלי רוטנברג: לא נכון בעסקי ביטוח, להגדיל סיכונים בבת אחת בצורה דרסטית.
ראובן ריבלין: אדוני היושב ראש, אתה רוצה להצביע?
ניסן סלומינסקי: כן, אני הולך להצביע.
<חיים מר: אני רק רוצה לומר לכם שהיום אשרא מרוויחה כסף.
ניסן סלומינסקי: אנחנו לא דנים עכשיו על אשרא אלא על הבקשה שאני מבין שעל דעת כולם היא מכובדת.
ניסן סלומינסקי: כמה אנחנו מוסיפים בנייר הזה?
<יהלי רוטנברג: אתם מוסיפים 550 מיליון דולר ל-אשרא ועוד 300 מיליון שיבוצעו באמצעות מבטחים פרטיים.
<יהלי רוטנברג: בסך הכול 850 מיליון דולר.
ניסן סלומינסקי: מי בעד לאשר את הבקשה למסגרות ערבות מדינה לצורך יישום תכנית סיוע ליצוא הישראלי?
ניסן סלומינסקי: הבקשה אושרה
ניסן סלומינסקי: אנחנו עוברים לסעיף הבא: שינויים בתקציב – בקשות לדיון מחדש.
ניסן סלומינסקי: יש לנו שתי רביזיות.
<אורית ארז: אנחנו מצביעים על הבקשה של חברת הכנסת סתיו שפיר לרביזיה, להודעה תקציבית 06003, פנים.
יעקב ליצמן: סתיו, זה אוטומטי.
סתיו שפיר: תקריאי בבקשה מה הבקשה.
<אורית ארז: העברת עודפי תקציב משנת 2013 לשימוש בשנת 2014.
סתיו שפיר: אנחנו לא מבינים באיזה משרד זה.
ניסן סלומינסקי: בהעברה תקציבית אנחנו לא- - -
סתיו שפיר: העברה תקציבית של כמה?
ניסן סלומינסקי: הטבלאות היו כבר, וזה רק רביזיה.
סתיו שפיר: גם כשמצביעים על רביזיה, צריך להגיד על מה מצביעים.
ניסן סלומינסקי: אמרנו: על העברה של משרד הפנים.
סתיו שפיר: בעיקר אלה שלא נכחו בישיבה הקודמת, לא יודעים על מה מדובר.
ניסן סלומינסקי: מי שלא היה, לא היה.
ניסן סלומינסקי: לא מתחילים עכשיו דיון.
ניסן סלומינסקי: הצבעה בעד – 1 נגד – רוב גדול הרביזיה לא אושרה.
ניסן סלומינסקי: הלאה, רביזיה שנייה.
<אורית ארז: הודעה 09003, רביזיה של חבר הכנסת בועז טופורובסקי, משרד החוץ, העברת עודפי תקציב משנת 2013 לשימוש בשנת 2014.
ניסן סלומינסקי: הצבעה בעד – 0 נגד – רוב גדול הרביזיה לא אושרה.
יעקב ליצמן: לא היה רוב.
ניסן סלומינסקי: היה רוב, כי אף אחד לא הצביע אפילו בעד.
יעקב ליצמן: כי לא הספקת.
יעקב ליצמן: הרצת.
יעקב ליצמן: היה רוב בעד.
ניסן סלומינסקי: אנחנו עוברים עכשיו להעברות.
ניסן סלומינסקי: אני מזכיר שוב, שאנחנו מדברים כרגע רק על עודפים מחויבים, כרגע.
ניסן סלומינסקי: בסוף יהיה גם שלוש העברות בנושאים מאוד מיוחדים, אבל זה יהיה בסוף.
ניסן סלומינסקי: כרגע זה על העברות של עודפים מחויבים.
ניסן סלומינסקי: כולם קיבלו את החוברות?
ניסן סלומינסקי: החוברות נוכו ממה שאושר בפעם הקודמת.
ניסן סלומינסקי: פנייה 05003
ניסן סלומינסקי: 05003, שימוש בעודפי תקציב לשנת 2014.
ניסן סלומינסקי: משרד האוצר.
<דורון סמיש: שלום, דורון סמיש, אגף תקציבים.
<דורון סמיש: הפנייה התקציבית הזאת מעבירה את עודפי התקציב של משרד האוצר בסך של כ-370 מיליון שקל.
<דורון סמיש: למעשה מדובר בהתחייבויות שנוצרו בשנת 2013, והתשלום בגינן מגיע רק בשנת 2014, לכן מעבירים את הכסף משנה לשנה בהתאם לחוק יסוד התקציב.
ניסן סלומינסקי: מאחר שקוים על זה בזמנו דיון- - -
סתיו שפיר: אבל קיבלנו מכתב ממשרד האוצר, שאני חייבת לומר שהוא די משונה.
סתיו שפיר: חתומה עליו יעל מבורך.
סתיו שפיר: המכתב הזה אומר לנו במילים יותר עדינות: לכו חפשו את החברים שלכם.
סתיו שפיר: מכתב שכוון אליי ואל חבר הכנסת שטרן.
סתיו שפיר: ביקשנו לקבל את רשימת - שלא בתיאום, אגב - ביקשנו לקבל את רשימת כל ההתחייבויות של המשרד, שאותן אנחנו נדרשים להעביר עכשיו בהעברה.
סתיו שפיר: במקום לקבל תגובה מפורטת לרשימת ההתחייבויות, קיבלנו מכתב שאומר שמשרד האוצר מוכן בתיאום לצרף נציג מטעמו למעבר על כל מיני חומרים, אין לו החומרים, מדובר בכל מיני עודפים – ממילא הם לא חייבים לבוא אלינו כי עברו 21 יום וכו' – בליל של תירוצים במקום לתת לנו את הרשימה.
יעקב ליצמן: לא עברו 21 יום.
סתיו שפיר: יש לכם הרשימה, למה אתם לא מעבירים אותה?
סתיו שפיר: אף אחד לא ביקש שתשבו אתנו.
סתיו שפיר: אנחנו מבינים ממש טוב לבד.
סתיו שפיר: למה לא להעביר את כל המידע?
משה גפני: מה זה 144 מיליון שמבקשים להעביר לרשות המסים ו-55 מיליון של מינהל הרכב?
<דורון סמיש: עודפי רשות המסים הם עודפים כמו כל משרד אחר.
משה גפני: אל תגיד לי את המילה עודפים.
משה גפני: לאן הולך הכסף של רשות המסים?
משה גפני: העודפים זה הפנייה.
<דורון סמיש: מרבית הכסף של עודפי רשות המסים מיועדים למערכת סחר חוץ, כפי שאמרנו בדיון הקודם.
<דורון סמיש: לשאלתך, חברת הכנסת שפיר, סך כל הפרויקט של מערכת סחר חוץ עומד על 400 מיליון שקלים.
<דורון סמיש: זה פרוס על פני חמש שנים.
<דורון סמיש: פה מועבר בין 60 ל-70 מיליון שקל בעודפים.
<דורון סמיש: זה סחר חוץ.
סתיו שפיר: כמה יעבור מזה השנה?
<דורון סמיש: ממה שידוע לי, זו אמורה להיות ההעברה האחרונה.
<דורון סמיש: זה הסוף של ההעברות של הפנייה.
<דורון סמיש: בנוסף, יש פרויקט של משקף מכולות בנמל אשדוד.
<דורון סמיש: גם פה מדובר בכ-30 מיליון שקלים.
<דורון סמיש: זה עיקר הכסף.
סתיו שפיר: היתה העברה כזאת לפני מספר חודשים, באותו תחום, בשני הדברים האלה.
<דורון סמיש: ההעברות התקציביות תוקצבו בפועל בשביל שיוכלו לצאת להתקשרויות.
<דורון סמיש: התשלום עבור מערכת סחר חוץ מבוצעת לפי ביצוע של אבני דרך.
<דורון סמיש: אם החברה שמפתחת את המערכת לא עומדת באבני הדרך, לא מבוצע תשלום, ולכן מגולגלים העודפים לשנת התקציב.
<דורון סמיש: הצפי הוא שהעודפים האלה יבוצעו השנה- - -
סתיו שפיר: אתם מחלקים את הכסף הזה במשך חמש שנים במקום להוציא אותו על עניינים אחרים- - -
<דורון סמיש: לא מחזיקים אותו במשך חמש שנים.
<דורון סמיש: על כדי לפתוח התחייבות כמו הדוגמה של סחר חוץ, המדינה צריכה שיהיה לה את ה-X מיליוני שקלים- - -
סתיו שפיר: אבל אתה יודע שזה הולך לקחת חמש שנים- - -
סתיו שפיר: הוא היה באמצע ההסבר.
ניסן סלומינסקי: הסברנו את זה פעם אחת.
סתיו שפיר: לא, הוא לא הסביר את זה בפעם הקודמת.
סתיו שפיר: אני מיעה לך לעיין בפרוטוקול.
ניסן סלומינסקי: את לא יודעת מה אני רוצה להגיד.
ניסן סלומינסקי: אני מבקש שלא נחזור בכל המשרדים, כי אנחנו לא נמצאים בשלב שאנחנו רוצים.
ניסן סלומינסקי: עודפים מחויבים – הכוונה או שאושר בתקציב המדינה, או ועדת הכספים אישרה סכום על פרויקט שיכול להיות שהוא מתמשך.
ניסן סלומינסקי: הסכום עצמו כולו חייב להיות בתקציב של אותה שנה שמדובר בה, ב-2013.
ניסן סלומינסקי: אם גמרו את כל הפרויקט הזה ב-2013, לא נשאר שום עודף.
ניסן סלומינסקי: אם התחילו את הפרויקט, והוא מתמשך על כמה שנים, ויש חוזים מחויבים, זה נקרא עודף מחויב, והיתרה על מה שלא נוצל ב-2013 ומנוצל ב-2014 זה עודף מחויב שנמצא פה.
ניסן סלומינסקי: העודפים המחויבים האלה לא רק נמסרו לידי המשרדים; נבדקו על-ידי החשבת הכללית של המשרד בדיקה נוספת, כדי לוודא שזה עודפים מחויבים, ואכן כולם עודפים מחויבים.
יעקב ליצמן: עם כל זאת ועדת הכספים יכולה להצביע נגד.
ניסן סלומינסקי: אני רק אומר שאני לא רוצה שנחזור כל סעיף וסעיף שוב על ההסבר העקרוני הזה.
סתיו שפיר: 370 מיליון שקל.
סתיו שפיר: בקטנה.
ניסן סלומינסקי: לא בקטנה.
ניסן סלומינסקי: אנחנו מתייחסים לזה בכבוד.
סתיו שפיר: לא מספיק בכבוד, כי אם באמת היה מדובר בעודפים מחויבים- - -
ניסן סלומינסקי: את שואלת אותו שאלה.
ניסן סלומינסקי: בשנה שעברה דיברנו על הנושא של מערכת השיקוף הזאת.
סתיו שפיר: אחר כך אתה רץ לתקשורת ואומר שאני משקרת לציבור, אז בבקשה תקשיב לטענותיי.
ניסן סלומינסקי: נכון, אמרת דברים לא נכונים לגבי ה-177- - -
סתיו שפיר: לא נכונים?
ניסן סלומינסקי: לא נכונים זה בעדינות.
סתיו שפיר: כמות השקרים שאנחנו כבר תפסנו סביב השולחן הזה- - -
ניסן סלומינסקי: ממני לא תפסת אפילו עוד פעם אחת לא, והגדרתי את זה בהגדרה נעימה.
סתיו שפיר: בוא לא ניכנס לזה.
סתיו שפיר: תפסנו מספר פעמים.
סתיו שפיר: נדון על זה בבג"ץ.
סתיו שפיר: השאלה היא כזו: אם משרד האוצר באמת מביא לפה רק עודפים מחויבים, למה למשרד האוצר יש בעיה כל כך קשה למסור לנו את המידע המפורט- - -
ניסן סלומינסקי: הנה, הוא מוסר לך את המידע.
סתיו שפיר: הוא לא מוסר מידע.
סתיו שפיר: ביקשתי את המידע הזה בכתב.
ניסן סלומינסקי: לא יודע בכתב.
ניסן סלומינסקי: הם נמצאים פה.
סתיו שפיר: קיבלתי מכתב שאומר לי: אנחנו לא יודעים לאסוף את הנתונים.
ניסן סלומינסקי: אנחנו לא מצביעים עכשיו לא על הנייר הזה ולא זה.
סתיו שפיר: אלה התשובות מיעל מבורך.
ניסן סלומינסקי: יש לך בקשה.
ניסן סלומינסקי: יושבים פה רפרנטים, נותנים לך הסברים מדויקים.
סתיו שפיר: שיעבירו את זה בכתב.
סתיו שפיר: מה הבעיה לפרסם את רשימת ההתחייבויות שלכם?
סתיו שפיר: זה נייר ביטחוני, למה רשות המסים מתחייבת?
ניסן סלומינסקי: נותנים לנו הסבר.
ניסן סלומינסקי: אם ההסבר מספק את דעתנו- - -
סתיו שפיר: אבל הוא לא מספק את דעתנו.
ניסן סלומינסקי: אז אותך לא.
ניסן סלומינסקי: מי שלא, יצביע נגד.
יעקב ליצמן: מעבר לוויכוח הפוליטי, ויש ויכוח פוליטי, ואנחנו מתנגחים פוליטית, יש טענה - היא אומרת: לפני שארצה להמשיך, הרי זה סך הכול לחיצה בכפתור במחשב.
יעקב ליצמן: תוציא לי במחשב, מה המחויבות שלכם, שאדע את כל המחויבות שלכם.
יעקב ליצמן: זה לא שייך לוויכוח הפוליטי.
ניסן סלומינסקי: אני לא יודע להגיד לך על לחיצת כפתור וכל המחויבויות של האוצר.
ניסן סלומינסקי: אני לא אחראי על כל המחויבויות של האוצר.
ניסן סלומינסקי: יושבים פה רפרנטים, נותנים לנו הסברים שמניחים את דעתנו.
יעקב ליצמן: היא ביקשה.
יעקב ליצמן: אתה צריך לתמוך בבקשה, שנקבע את המידע.
ניסן סלומינסקי: אני לא צריך לתמוך.
מיכל בירן: בתור יו"ר ועדת הכספים אך הגיוני שתתמוך.
ניסן סלומינסקי: בגלל זה אנחנו נמצאים פה והם מסבירים לנו, ואם יש שאלות, אני יודע לשאול, כמו שכשלא ידעתי, שאלתי, ויש לי רשימה מפורטת.
סתיו שפיר: לא רק אני ביקשתי.
סתיו שפיר: ביקשו גם חברי כנסת מהקואליציה.
סתיו שפיר: לא רק מהאופוזיציה.
סתיו שפיר: כולם קיבלו תשובות כאלה מביכות.
סתיו שפיר: אמר ליצמן: זה עניין של לחיצת כפתור.
סתיו שפיר: לשלוח את הטבלה.
ניסן סלומינסקי: אבדוק אתם מה ביקשתם.
ניסן סלומינסקי: אראה מה ביקשתם.
סתיו שפיר: הנה, בבקשה.
ניסן סלומינסקי: אבדוק את זה, לא עכשיו.
סתיו שפיר: אבל עכשיו אנחנו מצביעים.
ניסן סלומינסקי: אז אל תצביעי, אם את מרגישה- - -
סתיו שפיר: אז נדחה את ההצבעה לפעם הבאה.
יעקב ליצמן: בוא נלך לבג"ץ.
יעקב ליצמן: אנחנו נקבל את זה.
יעקב ליצמן: אם הם לא ייתנו את זה, בוא נלך לבג"ץ על חופש המידע.
סתיו שפיר: מאוד מצער שחברי כנסת צריכים לפנות לבג"ץ, כי יושב-ראש הוועדה לא מוכן לדרוש מהאוצר נתונים בסיסיים על מידע שמבקשים.
יעקב ליצמן: כי עוד מעט יש לו 177 מיליון שקל כאן.
ניסן סלומינסקי: חוץ ממילים אין לו כאן שום דבר.
יעקב ליצמן: מילים זה שום דבר.
מיכל בירן: זה מילים של הבית היהודי.
משה גפני: מה זה מנהל הרכב הממשלתי?
<דורון סמיש: מינהל הרכב הוא מי ש- - -
בועז טופורובסקי: כבר הסבירו את זה.
ניסן סלומינסקי: נכון, אבל לפנים משורת הדין.
ניסן סלומינסקי: יסבירו שוב.
<דורון סמיש: מינהל הרכב הוא מי שאמון על האחזקה של כל הרכבים בצי מדינת ישראל.
<דורון סמיש: המודל התקצובי של מינהל- - -
משה גפני: זה רכב של שרים?
משה גפני: מה אתה יודע להגיד על רכב השרים?
<דורון סמיש: אני לא יודע להגיד.
משה גפני: אז מה זה הכסף?
<דורון סמיש: הכסף עובד ככה: ביום שאתה קונה רכב, מחליפים אותו פעם בארבע שנים, לכן המשרד מפריש כל שנה רבע מעולת הרכב למינהל הרכב, כדי שבתום ארבע השנים הוא יוכל לקבל רכב חלופי.
<דורון סמיש: הכסף הזה מחויב כבר כלפי ספקי הרכבים.
<דורון סמיש: לכן הוא מתגלגל משנה לשנה בעודפים כדי שבתום ארבע שנים אפשר יהיה להחליף את הרכב.
משה גפני: מה עם רכב השרים?
<דורון סמיש: גם הם נכנסים.
משה גפני: איזה רכב הם הולכים לקבל?
<דורון סמיש: לא יודע.
<דורון סמיש: זה תלוי במכרז.
ניסן סלומינסקי: מי בעד לאשר את בקשה 05003 – ירים את ידו.
ניסן סלומינסקי: הצבעה בעד – רוב גדול נגד – 1 נמנעים – אין הבקשה אושרה.
ניסן סלומינסקי: אי-אפשר להגיש רביזיה, כי כבר הוגש עליה רביזיה.
סתיו שפיר: וכמה זמן אחרי שעוברת רביזיה מותר להעלות דברים להצבעה מחדש?
ניסן סלומינסקי: עברה בשבוע שעבר.
ניסן סלומינסקי: הרביזיה נפלה כי היה כאן בלגאן, וכשהעליתי את הרביזיה, היא אושרה.
ניסן סלומינסקי: רק על אחד.
ניסן סלומינסקי: פנייה 14002
<יוסי עדס: יוסי עדס, רפרנט פנים.
<יוסי עדס: הפנייה נועדה להעברת עודפים בסך 11,615 אלפי ₪ עבור ועדת הבחירות המרכזית.
<יוסי עדס: ועדת הבחירות המרכזית פורסת את ההתארגנות הלוגיסטית לקראת הבחירות לכנסת על פני כל השנים משתי סיבות: אל"ף, כיוון שהרבה יותר קל להיערך על פני מספר שנים מאשר לבצע רכישות באופן חד-פעמי בבת אחת בזמן הבחירות; בי"ת, כיוון שהיא רוצה להיות יותר מוכנה לבחירות, אם הבחירות יוקדמו.
<יוסי עדס: לכן יש תקציב לוועדת הבחירות המרכזית לאורך כל השנים.
<יוסי עדס: העודפים האלה נועדו בגין התקשרויות עם ספקים.
ניסן סלומינסקי: האופוזיציה שואלת אם הפעם פרסתם את זה רק על שנתיים.
משה גפני: מה הערכת המצב שלכם מבחינת הנחת העבודה - שמתי יהיו בחירות?
ניסן סלומינסקי: אתה לא מחויב לענות על זה.
ניסן סלומינסקי: מי בעד לאשר את סעיף 14002 – ירים את ידו.
סתיו שפיר: יש העברות חשובות, ויש כאלה שלא מוגדרות היטב.
ניסן סלומינסקי: זה לא מוגדר היטב, נכון?
ניסן סלומינסקי: שהגשת רביזיה?
ניסן סלומינסקי: סליחה ששאלתי את השאלה.
סתיו שפיר: זה בסדר, ניסן.
סתיו שפיר: את כל ההכפשות וההשמצות שלך אני חוטפת מהתקשורת, אז אתה לא צריך גם פה.
ניסן סלומינסקי: מילא.
ניסן סלומינסקי: אני קורא את זה אצל התקשורת ואצל אברמוביץ'.
ניסן סלומינסקי: זה בערב שבת אמנם.
סתיו שפיר: מה, צפית ביום ששי בטלוויזיה?
ניסן סלומינסקי: לא צפיתי.
ניסן סלומינסקי: צלצלו לספר במוצאי שבת.
ראובן ריבלין: במוצאי שבת.
ניסן סלומינסקי: כרגע הרביזיה תהיה ב-11:30.
ניסן סלומינסקי: פנייה 16003
ניסן סלומינסקי: במוצאי שבת צלצלו, סיפרו לי שיש בכלכליסט.
ניסן סלומינסקי: סליחה, הרביזיה תהיה ב-11:20.
ניסן סלומינסקי: בבקשה, מי מייצג?
<אנסטסיה הראל: הפנייה נועדה להעביר עודפים מחויבים בסך של כ-385 מיליוני שקלים בסעיף 16, שזה סעיף של הוצאות חיוב אזרחיות, תקציב עורף אזרחי, מעודפים של 2013 ל-2014.
ניסן סלומינסקי: תוכלי לתת לנו דוגמה?
<אנסטסיה הראל: יש פה פרויקט סופת חול, שזה ערכות מגן.
<אנסטסיה הראל: יש פרויקט של מרכיבי ביטחון, שזה אלמנטי מיגון בישובים.
<אנסטסיה הראל: יש פרויקט של מיגון הניוד, מיגון אוטובוסים והסעות לתלמידים באיו"ש.
יעקב ליצמן: כמה אוטובוסים כאלה יש?
<אנסטסיה הראל: אני לא יודעת להגיד כמה אוטובוסים יש בדיוק.
יעקב ליצמן: את מדברת על המון כסף.
ניסן סלומינסקי: זה לא נמצא פה.
יעקב ליצמן: יש פה סעיף.
יעקב ליצמן: היא אמרה כרגע מיגון רכבים באיו"ש.
ניסן סלומינסקי: זה רק חלק קטן.
יעקב ליצמן: גם להסעת ילדים.
יעקב ליצמן: היא אמרה.
יעקב ליצמן: 19 מיליון שקל.
סתיו שפיר: מה הסכום המלא?
יעקב ליצמן: אני יודע שיש היום בודדים.
יעקב ליצמן: 20 אוטובוסים.
ניסן סלומינסקי: ביהודה ושומרון?
יעקב ליצמן: שהיא תענה כמה אוטובוסים.
ניסן סלומינסקי: אני יודע שהסכום שצריך להיות זה סכום של סדר גודל של 200 מיליון למגן את כל האוטובוסים להסעת ילדים.
יעקב ליצמן: כמה אוטובוסים ממוגנים יש באיו"ש?
<אנסטסיה הראל: אבדוק את זה.
יעקב ליצמן: אני מבקש תשובה לפני סוף הישיבה.
סתיו שפיר: לפני מספר חודשים עבר פה סכום של 36 מיליון שקלים ליהודה ושומרון, שנקרא בדברי ההסבר מענק ביטחוני בגין הקפאת בנייה.
סתיו שפיר: הסתבר אחר כך מפרסום הפרוטוקולים של המועצה המקומית באפרת ש-80 אחוז מהכסף הזה עובר למועצת יש"ע בעצם, לצורכי תעמולה פוליטית- כמובן, בניגוד לחוק ובניגוד לבג"ץ מ-2006.
סתיו שפיר: כל הדבר הזה, אני מאוד מקווה שהיועץ המשפטי לממשלה ומבקר המדינה יפתחו על זה בחקירה.
סתיו שפיר: זה גורם לי לתהות, אם- - - מיליון, וזה עובר כבר ארבע שנים, כל פעם בין 36 ל-40 מיליון שקל, בסך הכול כ-150 שקלים.
סתיו שפיר: לכאורה קראו לזה מענק ביטחוני.
סתיו שפיר: כשאנחנו שומעים ביטחוני, אנחנו מייד אומרים: אבל זה ביטחוני – חייבים לעזור, חלילה שלא יקרה כלום.
סתיו שפיר: אבל בגלל שאותו כסף עבר לעמותת מועצת יש"ע, שעם כל הכבוד, לא עוסקת בעניינים
סתיו שפיר: ביטחוניים אלא בתעמולה, הרבה פעמים גם נגד הממשלה, אני שואלת, האם גם העניין הזה הוא ענין ביטחוני או גם פה זה עובר בסוף למועצת יש"ע או לעמותה אחרת?
<אנסטסיה הראל: זה מיגון הסעות.
אלעזר שטרן: אני מבקש להוסיף.
אלעזר שטרן: כיוון שהנושא הזה הוא לא חדש, ואמרתי פה כבר כמה שכבות מיגון צריך לשים על המכוניות האלה, כמה שכבות מיגון – לא יודע איך הם יכולים לנסוע עם כל הכספים שעוברים פה כל שנה, האם בשנים קודמות במעקב שלכם יש באמת הוכחות גם לאור מה שהתפרסם, שזה לא עשה לנו טוב, שהכסף הזה באמת עבר למיגון רכבים כמו שבאמת כתוב פה?
אלעזר שטרן: כי ממה שהבנתי, זה לא בדיוק עובר רק לזה, וזה דרך של להעביר לאורך שנים סוגים של כספים קואליציוניים, מה שנקרא בלעז, תרתי משמע.
אלעזר שטרן: לכן אני שואל- - -
משה גפני: אל תיתפס על המילה.
משה גפני: זה לא כספים קואליציוניים.
אלעזר שטרן: אני מוכן להיתפס על המילה.
אלעזר שטרן: השר בנט הגדיר מה זה כספים קואליציוניים.
אלעזר שטרן: אני מתכוון לכספים קואליציוניים.
אלעזר שטרן: אשאל שוב: האם כיוון שההעברה הזאת היא לא חדשה, וכיוון שגם אתם במשרד האוצר ערים לסוג הזה של ביקורת ולשאלות, האם אתם בדקתם גם בשנה האחרונה, גם בחלק שהעברנו בסוף השנה בריצה הזאת לאשר לקראת סוף השנה וגם בשנה הקודמת, שהכספים באמת הועברו למיגון?
<אנסטסיה הראל: הכספים מועברים בהתאם לסיכום תקציבי- - -
אלעזר שטרן: לא את זה שאלתי.
<אנסטסיה הראל: אנחנו יודעים שהפרויקט מתבצע בהתאם לכסף שמגיע.
סתיו שפיר: איך בודקים אם הפרויקט מתבצע?
סתיו שפיר: מי בודק?
<אנסטסיה הראל: אני לא יודעת- - -
עליזה לביא: יש לך מושג לאן הדברים הולכים?
<אנסטסיה הראל: אני יודעת לאן הדברים הולכים.
<אנסטסיה הראל: אני מסבירה את זה.
סתיו שפיר: מי בודק מה קורה אחרי שאת עכשיו מעבירה את הכסף?
<אנסטסיה הראל: אנחנו מדי פעם מבצעים סיורים בשטח.
<אנסטסיה הראל: אין לי דרך אחרת לבדוק אם זה מתבצע או לא מתבצע.
<אנסטסיה הראל: הקבלות לא מגיעות למשרד האוצר.
אלעזר שטרן: ניסן, אתה מבין שלא אוכל להצביע בעד.
סתיו שפיר: אני חושבת שגם יש עתיד לא יוכלו להצביע בעד.
ניסן סלומינסקי: סלחו לי, אני רוצה לחלוק עליך בכל הנושא שפתחת על אפרת, אבל אני יודע שזה טורף העניין.
סתיו שפיר: מה בנוגע לאפרת?
ניסן סלומינסקי: שר האוצר אמר שהוא יבדוק את זה, והוא יבדוק את זה, ונראה את התוצאות.
סתיו שפיר: זה היה כבר לפני חודשיים.
ניסן סלומינסקי: קצת הקדים אותך.
ניסן סלומינסקי: הוא אמר את זה באותו יום אפילו.
ניסן סלומינסקי: אני יודע מהבדיקה שהיתה שאין שום קשר בין זה לזה.
סתיו שפיר: אבל מה אתה אומר על הפרוטוקול מאפרת.
סתיו שפיר: הוא הומצא?
ניסן סלומינסקי: לא, אני מדבר עליו, רק צריך לדעת מה כתוב שם.
סתיו שפיר: קראתי אותו כמה פעמים.
ניסן סלומינסקי: מצד שני, כל אחד מהמועצות, כמו שכל אחת מהערים בישראל משלם למרכז השלטון המקומי, גם כל אחת מהמועצות מעביר למועצת יש"ע, שזה המרכז השלטון המקומי שלהם, וזה אושר בבג"ץ שהוגש על-ידי מפלגת העבודה.
סתיו שפיר: לא, אושר שאסור שזה יבוא מכספי מדינה.
סתיו שפיר: זה מה שאושר.
ניסן סלומינסקי: אבל אין לזה קשר לכספי מדינה, זה מה שאני רוצה לומר לך.
ניסן סלומינסקי: זה לא חד-חד ערכי.
ניסן סלומינסקי: כסף שכל מועצה קיבלה בגין הקפאת הבנייה, נקודה.
סתיו שפיר: למה קוראים לזה מענק ביטחוני אם זה עובר למועצת יש"ע?
ניסן סלומינסקי: זה לא עובר למועצת יש"ע, זה מה שאני רוצה להסביר לך.
סתיו שפיר: זה כן עובר.
סתיו שפיר: הופיע שם שחור על גבי לבן, 80 אחוז עובר למועצת יש"ע.
סתיו שפיר: זה נעשה יותר מזה, בתקופה שמנכ"ל מועצת יש"ע היה יושב-ראש המפלגה שלך.
ניסן סלומינסקי: זה לא רלוונטי לנושא הזה.
סתיו שפיר: זה עובר לתעמולה פוליטית של מועצת יש"ע, שהיא לא מועצה מקומית.
סתיו שפיר: היא עמותה.
ניסן סלומינסקי: אין שום קשר אחד לשני.
סתיו שפיר: ויושב ראש המפלגה שלך, חברת הכנסת לביא, אמר שהוא הולך לבדוק את העניין ולהקפיא את ההעברות התקציביות.
ניסן סלומינסקי: את שמה לב שאת נכנסת לדבריי, אין לך שום בעיה עם זה, ואחר כך יש לך בעיות.
ניסן סלומינסקי: את נכנסת לנושאים שלא קשורים לזה.
סתיו שפיר: אתה טוען שזה כן עובר למועצת יש"ע או שזה כן עובר?
ניסן סלומינסקי: הסברתי שמועצת יש"ע מקבלת מסים מכל רשות מקומית ביש"ע, כמו שהמרכז לשלטון המקומי מקבל.
ניסן סלומינסקי: אין לזה קשר בכלל לכספים שעוברים לישובים בגין כל מיני סעיפים אחרים, נקודה.
ניסן סלומינסקי: מעבר לזה השר יבדוק.
סתיו שפיר: באותו פרוטוקול כתוב שחור על גבי לבן, יושב יושב-ראש המועצה- - -
סתיו שפיר: אתה לא יכול לקטוע את האנשים.
סתיו שפיר: אני אבהיר את מה שכתוב בפרוטוקול, רק שנבין.
ניסן סלומינסקי: זה לא קשור לנושא וזה לא דיון עכשיו.
סתיו שפיר: בספטמבר 2011, כתוב שם ש-80 אחוז מהמענק להקפאת בנייה, מענק ביטחוני כתוב על המענק הזה, להקפאת בנייה, מועבר על-ידי הרשויות באיו"ש למועצת יש"ע לצורכי פרסומים ותעמולה.
סתיו שפיר: זה כתוב, ואפילו באותו פרוטוקול אומר יושב-ראש המועצה: אתה לא חושב שכדאי לכבות את הטייפ?
סתיו שפיר: יש פה דיל ברור, וכולם משקרים לנו, כולל ישבו פה האוצר, ואמרו: זה מענק ביטחוני, אבל לא ביטחוני ולא נעליים.
ניסן סלומינסקי: הקפאת הבנייה זה לא מענק ביטחוני.
ניסן סלומינסקי: את מערבבת.
סתיו שפיר: כך זה כתוב בפנייה.
ניסן סלומינסקי: אני לא יודע מה כתוב שם ומה האיש אמר.
ניסן סלומינסקי: אנחנו העברנו שני דברים שאין קשר ביניהם.
ניסן סלומינסקי: יש תשלום בגין הקפאת הבנייה ויש מענק ביטחוני.
סתיו שפיר: הוא נקרא: מענק ביטחוני להקפאת בנייה.
סתיו שפיר: כך זה כתוב בדברי ההסבר.
ניסן סלומינסקי: אני רוצה לחזור לנושא המיגון.
שמעון סולומון: - - -
ניסן סלומינסקי: לכן ביקשה לשאול.
ניסן סלומינסקי: חבר'ה, שנהיה רציניים.
מיכל בירן: זו היתה שאלה עניינית.
ניסן סלומינסקי: לא עניינית, כי היא לא קשורה לזה.
ניסן סלומינסקי: לא דנים עכשיו.
ניסן סלומינסקי: דנים להקפאה עכשיו?
סתיו שפיר: אתה מודה שהכסף הזה כן עובר למועצת יש"ע.
ניסן סלומינסקי: תעמיסי גם בדבריי דברים?
ניסן סלומינסקי: אמרתי שכל המועצות ביש"ע לפי פסיקת בג"ץ מעבירים מסים למועצת יש"ע.
סתיו שפיר: רק מארנונה מותר להם.
סתיו שפיר: לא מכספי מדינה.
ניסן סלומינסקי: ראית פעם כסף שכתוב עליו את זה?
סתיו שפיר: זה מה שכתוב בפרוטוקול.
סתיו שפיר: כתוב שם שמענק הבנייה נתפס על-מנת- - -
ניסן סלומינסקי: אז תשאלי את אותו אחד שאמר, מה שאמר, אבל אני אומר לך מה קיים בפועל.
סתיו שפיר: בבקשה, זמן את נפתלי בנט לוועדה, ונשאל אותו.
ניסן סלומינסקי: לא צריך לזמן.
ניסן סלומינסקי: אני יודע מה קיים, וזהו.
ניסן סלומינסקי: אני רוצה לחזור, אם כי זה לא קשור לסעיף הזה.
ניסן סלומינסקי: אני רוצה להסביר בנושא המיגון, שנהיה רציניים, נוסעים כ-200, נדמה לי, אוטובוסים, שמסיעים ילדים ברחבי יהודה ושומרון.
יעקב ליצמן: אתה לא צודק.
יעקב ליצמן: כל שנה מוסיפים כמה אוטובוסים.
ניסן סלומינסקי: מותר לי שנייה לדבר?
ניסן סלומינסקי: זה אוטובוסים של אגד או דן – אני לא יודע, של החברות שזכו במכרזים, חלקם זה של החברות לפיתוח שמסיעות את הילדים.
ניסן סלומינסקי: אוטובוסים על-פי חוק, כל אוטובוס חייב אחרי עשר שנים- - -
יעקב ליצמן: כמה אוטובוסים צריך בשנה חדשים?
יעקב ליצמן: אתה משלם כאן 20 מיליון שקל, שאני לא יודע את הסעיף הקודם.
ניסן סלומינסקי: רב יעקב, אתה מוכן לתת לי לסיים?
ניסן סלומינסקי: על-פי חוק, כל עשר שנים אוטובוסים חייבים להתחדש.
יעקב ליצמן: כמה בשנה?
יעקב ליצמן: אבל אתה לא עונה לי.
ניסן סלומינסקי: לא התכוונתי לענות לשאלה שלך בכלל.
ניסן סלומינסקי: אני מדבר על העניין עצמו, שנהיה רציניים, והסברתי שאני הולך להגיד דבר שלא קשור לסעיף הספציפי הזה, כי אני לא יודע מה הם יסבירו.
ניסן סלומינסקי: אני אומר, ויש סדר גודל של היום – האוטובוסים ביש"ע, כבר עברו 15 שנה.
יעקב ליצמן: אתה מדבר שטויות, תסלח לי.
יעקב ליצמן: אתה עונה על דבר שלא עלינו.
יעקב ליצמן: אני לא מערער שצריך ביטחון, ואני לא מערער שצריך אוטובוסים ממוגנים.
יעקב ליצמן: שאלתי, כמה אוטובוסים ממוגנים הולכים לקנות כאן?
יעקב ליצמן: כמה כל שנה קונים חדש?
יעקב ליצמן: ואני אומר לך, זה בודדים, וזה כיסוי לדברים אחרים.
ניסן סלומינסקי: שמעתי את השאלה, ואמרתי שאין לי תשובה אליה.
ניסן סלומינסקי: מי שיצטרך, יביא את התשובה.
ניסן סלומינסקי: אני מנסה לדבר, כי דיברו כאן גם אחרים.
ניסן סלומינסקי: אני רוצה רק לומר, שנהיה רציניים בנושא הזה של מיגון הרכבים, עברו על האוטובוסים האלה לא עשר שנים; 15 שנה.
ניסן סלומינסקי: כל יום הם אמורים- - -
יעקב ליצמן: מישהו מערער על זה?
יעקב ליצמן: כמה בכסף הזה, 19 מיליון שקל- - -
ניסן סלומינסקי: קמת היום ואמרת שהיום אתה במצב של התקפה.
משה גפני: מה פתאום התקפה?
מיכל בירן: אפשר ניסוי חד-פעמי של ועדת הכספים, ולבקש לראות את הקבלות ששולמו למי שמיגן את האוטובוסים?
מיכל בירן: מדגם, באופן חד-פעמי.
אלעזר שטרן: זה מה שאני ביקשתי
ניסן סלומינסקי: האוטובוסים ביש"ע, זה לא רק זה; גם אגד ודן, כל מי שעושים חשבון- - -
מיכל בירן: איזה מספר אוטובוס.
מיכל בירן: אני מרגישה צורך לסייע למשרד האוצר, כי הם לא יכולים לדעת.
ניסן סלומינסקי: האוטובוסים האלה עברו כבר 15 שנה.
יעקב ליצמן: מי דיבר על זה?
ניסן סלומינסקי: מותר לי לדבר על זה, והיו כאן כאלה שדיברו על נושא המיגון.
יעקב ליצמן: סתיו, את מערערת על נושא המיגון?
סתיו שפיר: ניסן, אבל תקציב הבסיס של מיגון האוטובוסים ביו"ש הוא רק 3 מיליון, ופה אתה מעביר להם עוד 19 מיליון רק כעודפים, אז קצת מוזר שקוראים לזה עודפים מחויבים.
סתיו שפיר: מ-3 מיליון ל-22 מיליון, זה בעודפים?
יעקב ליצמן: 87 מיליון שקל זה לא אוטובוסים.
ניסן סלומינסקי: אם תספר לה בשקט שאתה רוצה לפוצץ את הישיבה היום, אפסיק לדבר, ואתחיל להצביע.
ניסן סלומינסקי: אתה יודע שאני יכול לעשות את זה.
ניסן סלומינסקי: אלעזר, אני מתייחס בעיקר אליך – אני אומר באחריות, זה סדר גודל של 200 מיליון, שעובדים על זה עכשיו במשרד ראש הממשלה, כי האוטובוסים האלה, יקרה יום אחד אסון.
ניסן סלומינסקי: האוטובוסים האלה, מרגע שאתה מאשר תקציבים, לוקח כמה חודשים עד שעובר הכסף, אחר כך עד שמרכיבים, ואני ואחרים – כבר עברו 15 שנה, והדם יהיה חס ושלום.
ניסן סלומינסקי: הנושא של המיגון- - -
אלעזר שטרן: מה אני ביקשתי?
אלעזר שטרן: ניסן, אין מועצה בארץ, לא בדקתי- - -
ראובן ריבלין: אדוני היושב-ראש, הייתי מוסיף עוד למיגון, כי אני נוסע ביהודה ושומרון, ורואה את המצוקה של חוסר אוטובוסים במיגון.
ראובן ריבלין: מה שהעלה אצלי חשש כבד זה שאלתו גם של ליצמן בהתחלה ושל אלעזר שטרן את האוצר, ששאל אותם: האם יש לכם מעקב אחרי הכסף?
ראובן ריבלין: אני מאוד מוטרד מזה שאין מיגון, כמוך, ואם העבירו 20 מיליון, מדוע עדיין אין מיגון?
ראובן ריבלין: זאת שאלה במקומה, וצריך שהאוצר, גם יהיה לו האמצעי לפקח.